**Kim Jae-ryong** (1959-yilda tugʻilgan) — Shimoliy Koreyalik siyosatchi. U 2019-yil aprelidan 2020-yil avgustigacha Shimoliy Koreya bosh vaziri lavozimida faoliyat yuritgan. Kim Jae-ryong Koreya Mehnat partiyasi aʼzosi va bu partiyada ancha katta siyosiy mavqega erishgan shaxs hisoblanadi. Shuningdek, Kim Jae-ryong Tashkilot va yo‘l-yo‘riq departamenti direktori va Oliy xalq assambleyasi deputati lavozimlarida faoliyat yuritgan.

Faoliyati
---------

Kim Jae-ryongning dastlabki ish faoliyati haqida nisbatan kamroq maʼlumotlar mavjud. Bosh vazirlik lavozimiga kelguniga qadar Kim Jae-ryong turli sanoat korxonalarida siyosiy rahbarlik lavozimlarida faoliyat yuritgan. Taxminan 2007-yilda u Koreya Mehnat partiyasi (WPK) Shimoliy Pyongan viloyat qoʻmitasi kotibi sifatida oʻzining birinchi muhim lavozimiga tayinlangan. Kim Jae-ryong 2015-yilda WPK Chagang viloyat qo‘mitasi kotibi vazifasiga tayinlangan. 2016-2019-yillarda rasman viloyat partiya kotibi lavozimini egallagan. 2016-yilda Kim Jae-ryong WPK Markaziy qoʻmitasi aʼzosi boʻldi.

Shuningdek, Kim Jae-ryong Koreya ishchilar partiyasi tarkibida Sinuiju shahrining erkin iqtisodiy zonasining tashkil etilishini nazorat qilgan.

### Bosh vazir

2019-yil 10-martda Kim Jae-ryong parlament saylovlarida Oliy xalq majlisiga saylangan. Bir oydan kamroq vaqt oʻtgach, XIV Oliy xalq assambleyasining birinchi sessiyasida Kim Jae-ryong Pak Pong-ju oʻrniga bosh vazir etib tayinlandi. Shuningdek, Kim Jae-ryong Siyosiy byuro va Markaziy harbiy komissiya aʼzosi etib saylangan.

Kim Jae-ryong bosh vazir sifatida mamlakat qishloq xoʻjaligi, sanoati sohalarida islohot oʻtkazdi. Shuningdek, Kim Jae-ryong Koreya poytaxti Pxenyan shahridagi turarjoy binolari loyihasida yangiliklarni amalga oshirdi.

Kim Jae-ryong 2020-yil 13-avgustda bosh vazir lavozimidan ozod etilgan. Uning oʻrniga bosh vazir lavozimiga Kim Tok-hun tayinlangan.

### Bosh vazirlikdan keyingi faoliyati

Bosh vazir lavozimidan bo‘shatilganidan so‘ng Kim Jae-ryong Tashkilot va yo‘l-yo‘riq departamentiga rahbar etib tayinlandi. Keyinchalik Kim Jae-ryongning Tashkiliy maʼmuriy departament deb nomlangan tashkilotga tayinlanganligi haqidagi maʼlumotlar soxta boʻlib chiqdi.

  


|  |  |  |
| --- | --- | --- |
| OldingisiPak Pong-ju |  **Shimoliy Koreya bosh vazirlari** 2019–2020-yillar | KeyingisiKim Tok-hun |
| Partiya siyosiy idoralari
 |
| OldingisiRi Man-gon |  **Tashkilot va yo‘l-yo‘riq departamenti direktori** 2020–yildan hozirgi kunga qadar |

Manbalar
--------

1. ↑  „N.K. leader re-elected as chairman of State Affairs Commission".  Yonhap (12-aprel 2019-yil). Qaraldi: 12-aprel 2019-yil.
2. ↑  „Press Release on 4th Plenary Meeting of 7th Central Committee of WPK".  Korean Central News Agency. Qaraldi: 12-aprel 2019-yil.
3. ↑  „Kim Jae Ryong Makes Inspection of Agricultural Field in North Hwanghae Province" (2-iyun 2020-yil).
4. ↑  „North Korea to "massively" deploy resources for Pyongyang housing projects: KCNA | NK News" (9-mart 2020-yil).
5. ↑  N.K. leader warns against accepting outside assistance over flood damage due to virus risk
6. ↑  New Premier of DPRK Cabinet Appointed
7. ↑  „22nd Political Bureau Pregames 8th Party Congress". *North Korea Leadership Watch* (30-dekabr 2020-yil). Qaraldi: 11-yanvar 2021-yil.
8. ↑  „Mystery man: Kim Hyong Sik's rise to head of the DPRK's new judicial department". *NK News* (8-yanvar 2021-yil). Qaraldi: 11-yanvar 2021-yil.